**James Arthur Emmanuel Nikander** (taiteilijanimeltään **Musta Barbaari**, s. 11. lokakuuta 1990 Turku) on suomalainen rap-artisti, somepersoona ja fitness-ammattilainen, joka tuli tunnetuksi muusikkona kappaleellaan "Salil eka salil vika". Biisi julkaistiin vuonna 2013 ja se nousi välittömästi Suomen virallisen singlelistan 1. sijalle sekä musiikkivideo keräsi hetkessä miljoonia katselukertoja YouTubessa. Vuonna 2023 James Nikander voitti Fitness Suomen mestaruuden.

Yksityiselämä
-------------

Nikanderin äiti Edina Nikander on tansanialainen ja isä suomalainen. Hän ei ole tavannut isäänsä sen jälkeen kun oli kaksivuotias. Hänellä on sisko ja kaksi veljeä.

James vietti nuoruutensa Helsingin Vuosaaressa. Nikanderin vanhemmat erosivat hänen ollessaan kolmevuotias, ja rikkinäinen lapsuus vaikutti nuoruuteen. Ilta-Sanomien haastattelun mukaan Nikander pyöri nuorena jengeissä, muttei jalkapalloharrastuksen ja hyvien ystäviensä ansiosta ajautunut liian syvälle jengielämään. Kasvettuaan vanhemmaksi ja tultuaan uskoon hän palasi "normaaliin" elämään. Hän pelasi jalkapalloa laitahyökkääjänä, mutta lupaava ura katkesi teini-iässä polvivammaan.

Polvivamman jälkeen urheilullinen James alkoi harrastaa kehonrakennusta ja kuvata videoita. Ensimmäiset Mustan Barbaarin YouTube-videot kuvattiin Liikuntamylly-kuntosalilla yhdessä Eino Mannerin ja rap-artisti Prinssi Jusufin (Iyouseyas Belayneh) kanssa. He tekivät vuonna 2013 *Taru painojen herrasta* -videoblogia YouTubeen ja 6-osainen sarja saavutti suosiota ja yli miljoonaa katsojaa. Sarja sai jatkoa YLE-areenassa 2016.. 

Salil Eka Salil Vika -hittikappaleen jälkeen Musta Barbaari ei julkaissut hetkeen uutta musiikkia vaan käytti aikaansa ja suosioaan hyvän tekemiseen. Hän kiersi kouluissa ja tapahtumissa puhumassa kiusaamista vastaan ja tasa-arvon puolesta.

James valittiin vuoden positiivisimmaksi helsinkiläiseksi vuonna 2014. Äänestäjät kuvailivat häntä huumorintajuiseksi oman tiensä kulkijaksi, joka toimii hyvänä inspiraation lähteenä ja esimerkkinä nuorille. Kiitosta sai myös hänen työnsä rasismia vastaan. Tunnustuksen jakoi Helsingin kaupunginjohtaja Jussi Pajunen.

Lokakuussa 2014 huippukuntoon treenannut James sijoittui hopealle SM-kisoissa Men's Physique -sarjassa (Nordic Fitness Expo, Lahti). Hänestä julkaistiin myös Tomi Takamaan kirjoittama treenaamiseen keskittyvä *Salil eka salil vika* -kirja.

2015-16 Musta Barbaari ja Prinssi Jusuf yhdessä Eino Mannerin kanssa tekivät YLE TV2:lle 9-osaisen "Mamu-Suomi-Mamu" tv-sarjan. Sarjassa ystävykset selvittivät mitä suomalaisuus on suomalaisen perimän ja kulttuurin, sekä tietenkin huumorin, kautta.

Keväällä 2017 Musta Barbaari kilpaili *Tanssii tähtien kanssa* -ohjelman kymmenennellä tuotantokaudella. Parinsa Katri Mäkisen kanssa hän putosi kisasta kuudentena. Jamesin ja Katrin putoamista kuvailtiin sosiaalisessa mediassa "oikeusmurhana". Hän osallistui samana vuonna myös Selviytyjät Suomi -sarjaan yhdessä 15 muun suomalaisen julkisuudesta tutun henkilön kanssa sekä Fort Boyard -sarjaan vuonna 2018.

Musta Barbaari poltti Porin Jazzin festivaalialueella 14. heinäkuuta 2017 marihuanaa ja hänet tuomittiin huumausainerikoksesta marraskuussa 2017 10 päiväsakkoon. Sakot olivat hänen tuloillaan 200 euroa, jonka lisäksi hänen piti maksaa 40 euron rikosuhrimaksu.

Joulukuussa 2017 Nikander teki ensiesiintymisensä *Salatut elämät* -sarjassa.

Nikanderin äiti ja sisko tuomittiin sakkoihin poliisin vastustamisesta joulukuussa 2018. Tapaus herätti kohua jo kesällä 2016, kun Nikander arvosteli poliisin toimintaa sosiaalisessa mediassa ja pyysi julkista anteeksipyyntöä, koska heitä oli kohdeltu väärin. Tapauksen silminnäkijät kertoivat kuitenkin toista, ja äiti sai tuomion virkamiehen vastustamisesta ja sisko niskoittelusta. Tapaus sai kuitenkin käänteen helmikuussa 2019, kun yhdenvertaisuus ja tasa-arvolautakunta tiedotti, että Nikanderin äitiä ja siskoa oli kohdeltu väärin. Poliisi oli myöntänyt menettelyn perusteeksi etnisen profiloinnin. Lautakunta kielsi poliisia uusimasta yhdenvertaisuuslain vastaista menettelyä jatkossa ja asetti kieltopäätöksen tehosteeksi 10 000 euron uhkasakon.

Nikander ilmoitti luopuvansa taiteilijanimestään Musta Barbaari vuonna 2018. Nykyään hän antaa sosiaalisessa mediassa treenivinkkejä sekä neuvoja urheilijalle sopivien terveellisten mm. vege-ruokien valmistukseen. Hän treenaa aktiivisesti ja opiskelee liikuntatiedettä.

James Nikanderin Facebook-sivulla on 97 000 tilaajaa ja YouTube-kanavalla yli 39 000 tilaajaa. Instagramissa häntä seuraa yli 10 000 seuraajaa. Hän on myös Snapchatissa ja striimaa pelejä Twitch-palvelussa.

Vuonna 2023 James Nikander palasi fitness-urheiluun SM-kilpalavoille ja voitti Suomen mestaruuden men's physique +180cm -sarjassa Nordic Fitness Expossa Lahdessa.

Musiikki
--------

Musta Barbaari vieraili ensimmäisen kerran JVG:n kesällä 2012 julkaistulla "Töttöröö"-musiikkivideolla. Henkilökohtainen musiikkiura sai räjähtävän alun, kun esikoissingle *Salil Eka Salil Vika* julkaistiin vuonna 2013 ja se nousi Suomen virallisen singlelistan kärkeen (38/2013). Latauslistalla singlen paras sijoitus oli kuudes. Kappaleella ja videolla vierailee rap-artisti Aksim, ja sen tuotannosta vastasi Palmroth. Kappaleessa räpättiin provosoivasti ja ironisesti tummaihoisiin miehiin Suomessa liitetyistä rasistisista kliseistä, kuten sossun luukulla käymisestä ja bodaamisesta. Musiikkivideo on kerännyt yli 6,5 miljoonaa katselukertaa YouTubessa.

Tammikuussa 2014 Musta Barbaari alkoi juontaa Radio Helsingin ohjelmaa *Mustan Barbaarin Savumerkki* yhdessä Prinssi Jusufin kanssa.

Heinäkuussa 2014 Musta Barbaari aiheutti pienen kohun juostuaan lavalle kesken Megadethin konsertin Qstockissa. Omien sanojensa mukaan hän keskeytti Megadeathin keikan, koska he olivat mykistäneet Musta Barbaarin oman keikan musiikin ja mikrofonit.

Elokuun 2014 alussa Musta Barbaari vahvisti suunnittelevansa uutta singleä, mutta totesi kuitenkin, ettei albumi ole suunnitelmissa.

Huhtikuussa 2015 Musta Barbaari julkaisi Ruudolfin Lihamyrsky levy-yhtiön kautta toisen singlensä "Kuka pelkää pimeet", josta Rumban kriitikko Teemu Fiilin totesi: *"Musta Barbaari on toista kertaa onnistunut tekemään palasen parasta punchline-räppiä, mitä Suomessa tänä päivänä ilmestyy. Ero on vain se, että hänen tekemänään sen yhteiskunnallinen merkitys ja toisaalta myös kuulijakunta on suurempi kuin useimpien muiden räppäreiden"*.

2016 Musta Barbaari julkaisi Vuoden Mamu -kappaleen yhdessä Prinssi Jusufin kanssa ja osana Lihamyrskyn "Tumma Toukokuu" -kampanjaa. Kappaleessa laulettiin maahanmuutajan elämästä. Hän julkaisi 2016 myös "Taottu"-kappaleen, jossa lauloi omista henkilökohtaisista kamppailuistaan, epätoivosta ja asenteesta elämään sekä tuleviin koitoksiin.

Vuonna 2017 hän julkaisi kappaleen "Eilen Me Naura", jossa vieraili Seksikäs-Suklaa. Afrobiitin sävyttämä kappale oli erilainen kuin aiemmat tuotannot eikä siinä otettu kantaa rotuasioihin.

Vuosina 2018 ja 2019 Musta Barbaari ei ole julkaissut omaa musiikkia. Hän on vieraillut satunnaisesti muiden räp-artistien kappaleilla mm. Dauda Koroma (Viha) sekä PastoriPike (AITO G) ja esiintynyt keikoilla yhdessä Prinssi Jusufin ja muiden Lihamyrsky-yhtyeestä tuttujen artistien kanssa.

Diskografia
-----------

### Singlet

* Salil Eka Salil Vika (2013)
* Kuka Pelkää Pimeet (2015)
* Vuoden Mamu (yhdessä Prinssi Jusuf, 2016)
* Taottu (2016)
* Eilen Me Naura (feat. Seksikäs Suklaa, 2017)
* 4 Prossaa (feat. Dauda Koroma, SANÉ, 2020)

### Vierailijana

* Dauda Koroma: Palaan kotiin (feat. Musta Barbaari, 2016)
* PastoriPike: AITO G (feat. Musta Barbaari, Daco Junior, Kingfish, Gracias, Bile, 2017)
* Dauda Koroma: Viha (feat. Musta Barbaari, JimiBoyX, 2018)
* Dauda Korona: V8 (feat. Ike, Musta Barbaari, 2020)
* PastoriPike: Paa se bängää (mukana Gracias, Yeboyah, Bile, Kingfish, Sebastian Da Costa, Musta Barbaari, 2021)

### Musiikkivideot

* Salil Eka Salil Vika
* Kuka Pelkää Pimeet
* Vuoden Mamu
* Eilen Me Naura
* AITO G (feat.)
* Viha (feat.)

Televisiosarjat ja vlogit
-------------------------

Televisiosarjat| Sarja | Kanava | Vuosi |
| --- | --- | --- |
| Suomi-Mamu-Suomi | YLE TV2 | 2015-2016 |
| Tanssii tähtien kanssa | MTV | 2017 |
| Salatut Elämät | MTV | 2017 |
| Selviytyjät Suomi | Nelonen ja Ruutu | 2018 |
| Fort Boyard Suomi | MTV | 2018 |
| Erikoisjoukot | Nelonen ja Ruutu | 2022 |

Videot ja vlogit| Sarja | Kanava | Vuosi |
| --- | --- | --- |
| Taru Painojen Herrasta (6 osaa) | YouTube | 2013 |
| Lihamökki-kesäkiertue (4 osaa) | YouTube | 2019 |

Lähteet
-------

1. 1 2 3 4  Berner, Anna-Sofia: Musta mies Suomessa *Helsingin Sanomat*.  8.9.2013. Viitattu 8.9.2013.
2. 1 2  Venla Pystynen: Rap-muusikko Musta Barbaari ei tiedä isästään mitään – ainoan kuvankin hän hukkasi lapsena *Helsingin Sanomat*.  6.8.2016. Viitattu 6.8.2016.
3. ↑  Sisu afrikkalaisin maustein *Iltalehti*.  6.12.2014. Viitattu 8.12.2014.
4. ↑  Vedenpää, Ville: Musta Barbaari provosoi neekeri-sanaa viljelevillä sanoituksillaan *Yle Uutiset*.  7.9.2013. Viitattu 8.9.2013.
5. 1 2   "Musta Barbaari - Salil eka salil vika". fi-FI
6. 1 2  Mikä muodonmuutos alle vuodessa! Musta Barbaari voitti SM-kultaa: "Se oli hylsy" *www.iltalehti.fi*. Viitattu 8.10.2023.
7. 1 2 3  Poikkimäki, Anna: Haastattelussa Musta Barbaari  3.10.2013. Stara. Viitattu 10.10.2014.
8. 1 2  Paavonen, Mia: Musta Barbaari: Vaikea lapsuus ajoi huonoille teille  9.10.2014. Ilta-Sanomat.  Arkistoitu 13.10.2014. Viitattu 10.10.2014.
9. ↑  Jansson, Panu: Mustaa jäätä rikkomassa *City*.  14.6.2013. Viitattu 8.9.2013.
10. ↑   "Yle FOLK: Taru Painojen Herrasta". fi
11. ↑  Musta Barbaari palkitaan positiivisuudestaan - "Tehnyt hyvää koko Suomelle" *www.iltalehti.fi*. Viitattu 18.10.2019.
12. ↑  Uutiset: Musta Barbaari on vuoden positiivisin helsinkiläinen *Helsingin Sanomat*.  19.8.2014. Viitattu 18.10.2019.
13. ↑  Mika Seppänen: Huh huh, mikä lihaskimppu! Musta Barbaari menestyi fitnesskisassa - katso kuvat! *Ilta-Sanomat*.  12.10.2014. Viitattu 18.10.2019.
14. ↑  Lindroos, Pia: "Haluan Arnold Schwarzeneggeriksi".  *Ilta-Sanomat*, 7.8.2014, s. 28.
15. 1 2   "Kioski: Mamu-Suomi-mamu (2015 - 2016)". fi
16. ↑  Musta Barbaari ja tanssiopettaja Katri Mäkinen murtuivat pudotuksesta: Harmittaa ihan sikana!
17. ↑  "Oikeusmurha!" Mustan Barbaarin ja Katri Mäkisen putoaminen tanssikisasta kuohuttaa somessa *Me Naiset*.  3.4.2017. Viitattu 18.10.2019.
18. ↑  Selviytyjät Suomi *Ruutu*. Viitattu 9.3.2018.
19. ↑  Musta Barbaari kärähti huumeista Pori Jazzeilla – selvisi 200 euron sakoilla  2.11.2017. Iltalehti. Viitattu 3.11.2017.
20. ↑  Musta Barbaarin ensiesiintyminen Salkkareissa – katso hulvaton kohtaus! *mtv.fi*. Viitattu 12.12.2017.
21. ↑  Musta Barbaari: Poliisi nöyryytti sukulaisiani julkisesti *Helsingin Sanomat*.  10.7.2016. Viitattu 18.10.2019.
22. ↑  Mustan Barbaarin äiti ja sisko tuomittiin poliisin vastustamisesta – kieltäytyivät näyttämästä henkilöllisyystodistuksiaan *mtv.fi*. Viitattu 18.12.2017.
23. ↑  Mustan Barbaarin äitiä ja siskoa kohdeltiin väärin - poliisi sai uhkasakot katuprostituution valvonnassa *www.iltalehti.fi*. Viitattu 18.10.2019.
24. ↑  James Nikander hautaa Musta Barbaarin: "Jonkun on kuoltava, että jotain parempaa voi syntyä tilalle" *Iltalehti*.  25.1.2018. Viitattu 6.6.2018.
25. ↑  Musta Barbaari *www.facebook.com*. Viitattu 18.10.2019.
26. ↑  Musta Barbaari *YouTube*.
27. ↑  Musta Barbaari *Instagram*.  (englanniksi)
28. ↑  Twitch *Twitch*. Viitattu 18.10.2019.
29. ↑  Kilpailujen tulokset | Suomen Fitnessurheilu ry *suomenfitnessurheilu.fi*. Viitattu 8.10.2023.
30. ↑  Musta Barbaari: Salil Eka Salil Vika Musiikkituottajat. Viitattu 16.11.2013.
31. ↑  Palmroth Music / Etusivu *Palmroth Music*.  Arkistoitu 25.9.2013. Viitattu 11.9.2013.
32. ↑  Jansson, Panu: Musta Barbaari ja Jusuf vievät asiansa Radio Helsinkiin *City*.  8.1.2014. Viitattu 8.8.2014.
33. ↑  Musta Barbaari säntäsi Megadethin lavalle – katso video *Kaleva.fi*.  27.7.2014. Viitattu 8.8.2014.
34. ↑  Heikkilä, Melissa: Musta Barbaari, Megadeth ja rasismi – kohu hetki hetkeltä *Nyt.fi*.  29.7.2014. Viitattu 8.8.2014.
35. ↑  Musta Barbaari keskeytti Megadethin Qstock-keikan − heitettiin ulos festarialueelta *yle.fi*. Viitattu 18.10.2019.
36. ↑  Musta Barbaari paljasti: "Albumi ei ole suunnitelmissa"  6.8.2014. Stara. Viitattu 12.10.2014.
37. ↑  Rytmibarometri: Mitä mieltä olet Mustan Barbaarin kappaleesta Kuka pelkää pimeet?  23.4.2015. YLEX. Viitattu 25.8.2015.
38. ↑  Jarkko Fräntilä: Musta Barbaari Rumban kriitikkoraadin käsittelyssä – Vanheniko vitsi vai vieläkö roturealisteja potuttaa? *Rumba.fi*. Viitattu 18.10.2019.
39. ↑  "On vain yksi vuoden mamu" – haastattelussa Prinssi Jusuf ja Ruudolf *Rumba.fi*. Viitattu 18.10.2019.
40. ↑  Musta Barbaarilta uusi sinkku: Raskas menneisyys takoi pojasta miehen! *www.seiska.fi*. Viitattu 19.10.2019.
41. ↑  Biisianalyysissä Eilen me naura: Musta Barbaari ottaa afrobiitin haltuun ja todistaa, että voi tehdä just mitä haluaa *yle.fi*. Viitattu 18.10.2019.
42. 1 2  Tässä ovat Tanssii Tähtien kanssa –kilvan uudet parit *www.aamulehti.fi*.  Arkistoitu 18.10.2019. Viitattu 18.10.2019.
43. ↑  MTV VIIHDE: Musta Barbaarin ensiesiintyminen Salkkareissa – katso hulvaton kohtaus! *mtvuutiset.fi*.  12.12.2017. Viitattu 18.10.2019.

Aiheesta muualla
----------------

* Musta Barbaari Spotifyssa
* Musta Barbaari YouTubessa
* Musta Barbaari Facebookissa
* Musta Barbaari Instagramissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |